，破之，所将卒得骑将二人，车马二百五十匹。从汉王攻安阳以东，至棘蒲，下七县。别攻破赵军，得其将司马二人，候四人，降吏卒二千四百人。从汉王攻下邯郸。别下平阳，亲自斩守相，所将卒斩兵守、郡守各一人，降伏邺。从汉王攻朝歌、邯郸，及别击破赵军，降邯郸郡六县。还军敖仓，破项羽军成皋南，击绝楚饟道，起荥阳至襄邑。破项冠军鲁县下。略地东至缯、郯、下邳，南至蕲、竹邑。击项悍济阳下。还击项羽陈下，破之。别平定江陵，降江陵柱国、大司马以下八人，亲自俘获江陵王，生致之雒阳，因定南郡。从至陈，取楚王韩信。剖符世世勿绝，定食四千六百